open-index/open-wikipedia-markdown huggingface dataset:
Sequoian kansallispuisto

**Sequoian kansallispuisto** sijaitsee Sierra Nevadan vuoristossa, lähellä Visaliaa Kaliforniassa. Puisto on kolmas Yhdysvaltojen kansallispuisto Yellowstonen kansallispuiston ja Mackinac National Parkin jälkeen. 

Puisto on perustettu 1890. Sen pinta-ala on 1&nbsp;635&nbsp;km². Puiston korkein vuori Mount Whitney ulottuu 4&nbsp;421 metrin korkeuteen merentasosta. Puisto on Kings Canyonin kansallispuiston vieressä. 

Puisto on kuuluisa mammuttipetäjistä (*Sequoiadendron giganteum*). Niihin sisältyy maapallon tilavuudeltaan suurin puu nimeltään Kenraali Sherman. Se kasvaa metsässä nimeltä Giant Forest, jossa on kaikkiaan 8&nbsp;000 mammuttipetäjää.

Giant Forestissa kasvaa viisi maailman kymmenestä suurimmasta puusta tilavuuden mukaan arvioituna.

## Kuvia

Tiedosto:General Sherman Tree.jpg|Tilavuudeltaan maapallon suurin puu Kenraali Sherman.
Tiedosto:Sequoia and a car.jpg|Auto ja mammuttipetäjä.
Tiedosto:Sequoia NP - Tunnel Log.jpg|Kaatuneen mammuttipetäjän läpi vuonna 1938 tehty tunneli, jonka leveys on 5,2 metriä ja korkeus 2,4 metriä.


## Lähteet

## Aiheesta muualla
Pateniemen saha

**Pateniemen saha** oli Oulun Pateniemen kaupunginosassa toiminut sahalaitos, joka oli toiminnassa vuosina 1873–1990. Se perustettiin alun perin helpottamaan laivanrakennuksessa tarvittavan puutavaran saantia ja siten tukemaan omistajansa, kauppaneuvos Johan Gustav Bergbomin omistaman, vuonna 1857 avatun laivavarvin toimintaa.

Bergbom sai luvan sahan perustamiseen kuvernööriltä 31. elokuuta 1873, ja Pateniemen varvin läheisyyteen rakennettiin kaksiraaminen höyrykäyttöinen sahalaitos. Sahan tuotanto ylitti 10&nbsp;000 kuutiometrin rajan ensi kertaa vuonna 1888, jolloin se oli yksi Oulun läänin suurimmista sahoista.

Laivanrakennusmateriaalin lisäksi sahatavaraa vietiin myös ulkomaille, aina Kreikkaan ja Tunisiaan saakka. Tärkein vientikohde oli Englanti. Raakapuuta tuotiin sahalle aluksi uittamalla, ja vuosina 1928–1929 rakennettiin Oulun–Tornion rautatieltä sahalle pistoraide.

Vuonna 1906 aloitettiin uuden kuusiraamisen höyrysahan rakennustyöt, ja uusi sahalaitos aloitti tuotannon vuonna 1908. Saha laajentui pian yhdeksänraamiseksi laitokseksi. Vuonna 1912 useat alueella toimivat sahat yhdistyivät, ja yhteenliittymän nimeksi tuli Aktiebolaget Uleå Osakeyhtiö.

1930-luvulla aloitettiin sellun tuotanto osana sahatoimintaa, ja Pateniemen saha liittyi osakkaaksi vuonna 1935 perustettuun Oulu Osakeyhtiöön. Viimeisen kerran saha vaihtoi omistajaa vuonna 1986, jolloin siitä tuli osa Veitsiluoto Oy:tä.

Sahan toiminta päättyi 27. huhtikuuta 1990. Sahalaitoksen rakennukset purettiin vuosina 1994 ja 1995. Itse saharakennus paloi helmikuussa 1995. Syttymisen syyksi epäiltiin rakennuksen purkutöistä aiheutunutta kipinää. Nykyisin sahan maa-alueen omistaa Stora Enso Oy. Maa-alueen puhdistus aloitettiin raivaamalla metsä vuonna 2010 ja maaperän vaihto- ja puhdistustoimet alkoivat vuonna 2011.

Nykyisin Pateniemen sahan toimintaa ja historiaa esittelee vanhassa sahan varastorakennuksessa, Nikkaripirtissä toimiva Pateniemen sahamuseo, joka on osa Pohjois-Pohjanmaan museota.

## Lähteet
* 

### Viitteet

## Aiheesta muualla

* Oulun kaupunki: Pateniemen saha 1873–1990
* Oulun kaupunki: Pateniemen varvi 
* Pohjois-Pohjanmaan museo: Pateniemen sahamuseo
Miinanraivaaja SM 1

**Miinanraivaaja SM 1** oli Suomen merivoimien miinanraivaaja toisessa maailmansodassa. Vene otettiin palvelukseen 1939 ja poistettiin palveluksesta 1951.

## Palvelus
Alus oli merisuojeluskuntien tilaama, mutta se joutui pian valmistuttuaan raivaajaksi.

Raivaaja oli 10.–18. marraskuuta 1941 Koiviston raivausosastossa liitettynä osasto E:hen yhdessä sisaraluksensa *[[Miinanraivaaja SM 2|SM 2]]:n*,*[[Raivaaja Salakka|Salakan]]* ja *SP 3*:n kanssa.

Kesäkuussa 1942 *SM 1* raivasi Viipurinlahden suulla 3. raivaajalaivueen mukana vanhaa venäläisten laskemaa miinakenttää, josta raivattiin kaikkiaan 25 miinaa ja 130 raivausestettä. Veneen ja *SM 2:n* ollessa nostamassa kalustoaan räjähti veneiden välissä miina, jolloin yksi matruusi kaatui ja kolme haavoittui. Alukset eivät kärsineet mainittavia vaurioita.

Vuonna 1948 alus kuului II raivausosastoon. Suojeluskunnat lakkautettiin Pariisin rauhansopimuksella, jolloin alus jäi laivastolle. Alus oli koulutusaluksena, kunnes se poistettiin 1951 palveluksesta.

## Lähteet
*

### Viitteet
Miinanraivaaja SM 2

**Miinanraivaaja SM 2** oli Suomen merivoimien miinanraivaaja. Alus otettiin palvelukseen 1939 ja poistettiin palveluksesta 1954.

## Palvelus
Alus oli merisuojeluskuntien tilaama, mutta se joutui pian valmistuttuaan raivaajaksi.

Kesäkuussa 1942 alus raivasi Viipurinlahden suulla 3. raivaajalaivueessa vanhaa venäläisten laskemaa miinakenttää, josta raivattiin kaikkiaan 25 miinaa ja 130 raivausestettä. Raivaajan ja *[[Miinanraivaaja SM 1|SM 1:n]]* ollessa nostamassa kalustoaan räjähti alusten välissä miina, jolloin yksi matruusi kaatui ja kolme haavoittui. Alukset eivät kärsineet mainittavia vaurioita.

Vuonna 1948 alus kuului II raivausosastoon. Pariisin rauhansopimus lakkautti suojeluskunnat, jolloin alus jäi laivastolle. Alus oli koulutusaluksena, kunnes se varustettiin 1954 radio-ohjattavaksi maaliksi. Se ammuttiin todennäköisesti upoksiin.

## Lähteet
*

### Viitteet
Pateniemen sahamuseo

**Pateniemen sahamuseo** on Pateniemen kaupunginosassa Oulussa sijaitseva Pohjois-Pohjanmaan museon ylläpitämä sahateollisuuden museo, joka keskittyy pääasiassa vuosina 1873–1990 toimineen Pateniemen sahan toiminnan ja historian esittelyyn.

Museo sijaitsee Pateniemen sahan vanhassa Nikkaripirtiksi kutsutussa varastorakennuksessa. Museo avattiin yleisölle 19. kesäkuuta 1989, jolloin Veitsiluoto Oy lahjoitti rakennuksen Oulun kaupungille ja edelleen Pohjois-Pohjanmaan museolle. Museossa on esillä sahaan ja sen toimintaan liittyvää esineistöä.

## Lähteet
Miinanraivaaja SM 3

**Miinanraivaaja SM 3** oli Suomen merivoimissa palvellut miinanraivaaja.

## Valmistus
Suojeluskuntajärjestö tilasi aluksen Tolkkisista Aug. Eklöfiltä.

## Palvelus
Alus otettiin palvelukseen 1940. Alus upposi 5. lokakuuta 1944 ajettuaan suomalaiseen "Siili"-miinakenttään Suursaaren itäpuolelle, jolloin viisi miehistönjäsentä sai surmansa. *SM 3* on kunnostettavana Urajärvellä. Alus on kuidutettu.

## Lähteet
*

### Viitteet
Spyker F1

**Spyker F1** oli Formula 1 -talli, jonka Spyker Cars perusti ostettuaan lyhyen elämän kokeneen MF1:n. Nimenvaihdos Spykeriin tarkoitti myös värien vaihtumista Midlandin punavalkoisesta oranssin ja hopean sekoitukseen, jota on jo nähty Spyker Spyder GT2-R -mallissa.

## Historia

### Midlandin osto
Varikolla oli liikkunut huhuja mahdollisesta tallin myymisestä keskellä kautta, vajaat kaksi vuotta sen jälkeen, kun Alex Shnaider osti Jordan Grand Prix’n Eddie Jordanilta. Hinnaksi väitettiin 128 miljoonaa dollaria, ja että Shnaider harkitsi tosissaan myymistä, koska tallit olivat tulleet entistä arvokkaammiksi, sillä vuoden 2008 jälkeen ei enää uusia talleja otettaisi sarjaan 12 enimmäismäärän täytyttyä. 9. syyskuuta 2006 talli myytiin Spyker Carsille, Spyker maksoi noin 106,6 miljoonaa dollaria.

Midland-kuljettajat Christijan Albers ja Tiago Monteiro jatkoivat tallissa myynnistä huolimatta, ja talli kilpaili kolme viimeistä kilpailua Spyker MF1 Racing -nimellä.

### Kausi 2007
Kaudeksi  Spykerin tallipäälliköksi nimettiin Colin Kolles ja talli sai käyttöönsä Ferrarin moottorit. Adrian Sutil ja Christijan Albers aloittivat tallin kuljettajina, mutta Albers sai potkut kesken kauden. Albersin parhaiksi tuloksiksi jäivät Bahrainin ja Espanjan osakilpailujen 14:net sijat. Euroopan osakilpailussa Albersin tilalla ajoi Markus Winkelhock, joka nousi hetkeksi kilpailun johtopaikalle sateisissa sääolosuhteissa, mutta hän joutui lopulta keskeyttämään kilpailun. Loppukaudeksi talli valitsi kuljettajakseen Sakon Yamamoton. 

Spyker oli pääasiassa sarjan hitain talli, kunnes auton uusi kehitysversio paransi hieman tallin kilpailukykyä loppukauden kisoihin. Talli saavutti ainoan MM-pisteensä kauden 15. osakilpailussa Japanissa Adrian Sutilin sijoituttua kahdeksanneksi. Sijoitus vahvistettiin vasta kilpailun jälkeen oikeusteitse, kun tallin tekemän kanteen mukaan Toro Rosson kuljettaja Vitantonio Liuzzi oli ohittanut Sutilin keltaisten lippujen aikana. Yamamoto ajoi samassa kilpailussa kauden parhaan tuloksensa sijoittumalla 12:nneksi.

Kaudeksi  Spykerin nimi vaihtui Force Indiaksi intialaisen liikemiehen Vijay Mallyan hankittua talli omistukseensa yhdessä Spykerin toiminnassa jo aiemmin mukana olleen Michiel Mol’n kanssa.

## Kuljettajat
*  Christijan Albers
*  Adrian Sutil
*  Markus Winkelhock
*  Sakon Yamamoto
#### Testikuljettajat
*  Markus Winkelhock
*  Adrián Vallés
*  Fairuz Fauzy
*  Giedo van der Garde

## Henkilökunta
*  Colin Kolles
*  Victor Muller
*  Michiel Mol
*  Patrick Missling
*  Andy Stevenson
*  Mike Gascoyne
*  James Key
*  John McQuilliam
*  Ian Phillips
*  Bradley Joyce
*  Dominic Harlow
*  Jody Egginton

## Sponsorit
* Etihad Airways
* Kemppi
* Bridgestone
* Sparco
* Superfund
* Magneti Marelli
* Medion
* Exact Software
* Trust
* McGregor
* LeasePlan 

## Formula 1 -tulokset


## Lähteet

## Aiheesta muualla
Sindbad Merenkulkija

**Sindbad Merenkulkija** (joskus myös **Sinbad**) on fiktiivinen arabialainen merimies, jonka monista matkoista ja seikkailuista kerrotaan satukokoelmassa *[[Tuhat ja yksi yötä|Tuhannen ja yhden yön tarinat]]*. Sindbadin matkoista kertovat sadut pohjautuvat osittain Lähi-idän merimiesten kokemuksiin, osittain antiikin Kreikan sekä Intian ja Persian taruperinteeseen.

Sindbad teki yhteensä seitsemän merimatkaa, joista yksi suuntautui "Madagaskarina" tunnetulle saarelle. Kun portugalilaiset tutkimusmatkailijat löysivät Madagaskarin saaren, he uskoivat sen olevan sama kuin sadussa kuvattu. On kuitenkin epäselvää, onko näillä saarilla mitään muuta yhteistä kuin nimi. Ainakin kahdella matkallaan Sindbad myös kohtasi Rok-linnun.

Ali Baban ja Aladdinin ohella Sindbad on yksi tunnetuimmista *Tuhannen ja yhden yön tarinoiden* päähenkilöistä.

Sinbadista on tehty useita elokuvia, kuten *Kippari-Kalle ja Sindbad merenkulkija* (1936), *Sinbad merenkävijä* (1947), ''Sinbadin uudet seikkailut'' (1958), ''Sindbad contro i sette saraceni'' (1964), ''Sinbad, merten sankari'' (1973), *[[Sinbad Merenkulkija (vuoden 1974 elokuva)|Sinbad Merenkulkija]]* (1974), *Sinbad - merenkävijä* (1976), *[[Sinbad ja tiikerinsilmä]]* (1977) sekä ''Sinbad of the Seven Seas'' (1989). Lisäksi Sindbadista on tehty vuonna 2003 piirroselokuva ''Sinbad – seitsemän meren sankari''. Animaatiossa Sinbad yrittää hankkia takaisin Rauhankirjan, jonka jumalatar Eris varasti.
Miinanraivaaja SM 4

**Miinanraivaaja SM 4** oli Suomen merivoimien miinanraivaaja jatkosodassa.

## Valmistus
Suojeluskuntajärjestö tilasi aluksen Tolkkisista Aug. Eklöfiltä.

## Palvelus
Alus otettiin palvelukseen 1940. Sotatoimien päätyttyä se kuului II raivausosastoon raivaustoiminnan päättymiseen saakka. Se poistettiin palveluksesta 1951.

## Lähteet
*

### Viitteet
Samuli Paronen -palkinto

**Samuli Paronen -palkinto** on suomalainen kirjallisuuspalkinto, joka myönnetään ansioista aforistiikan alalla. Palkinnon myöntää Suomen aforismiyhdistys. Palkinto on nimetty kirjailija Samuli Parosen mukaan, jonka aforismikokoelmaa *[[Maailma on sana]]* (1974) pidetään suomalaisen aforistiikan huippuihin kuuluvana.

## Historia ja myöntämisperiaatteet
Palkinto jaettiin aluksi vuosittain vuosina 2006–2010. Vuonna 2010 Suomen aforismiyhdistys päätti, että viiden jaetun palkinnon jälkeen palkinto myönnetään jatkossa kolmen vuoden välein.

## Palkinnon sisältö ja julkistaminen
Palkinto käsittää seppä Upi Anttilan taoksen sekä kunniakirjan. Palkinnon saaja julkistetaan Samuli Parosen syntymäpäivänä 23. toukokuuta tai sen tienoilla.

## Samuli Paronen -palkinnon saajat
* 2025 Elias Krohn
* 2022 Maija Paavilainen
* 2019 Torsti Lehtinen
* 2016 Pekka Kejonen
* 2013 Hilja Mörsäri
* 2010 Arto Seppälä
* 2009 Markku Envall
* 2008 Paavo Haavikko
* 2007 Mirkka Rekola
* 2006 Helena Anhava

## Lähteet
Johan Gustav Bergbom

| syntymäpaikka = Oulu
 | kuolinpäivä   = 3. helmikuuta 1893
 | kuolinpaikka  = Oulu
 | kansallisuus  = suomalainen
 | ammatti       = liikemies
 | siviilisääty  = 
 | puoliso       = 
 | vanhemmat     = Gustaf Bergbom ja Catharina (Carin) Sophia Hortulan
 | lapset        = 
 | silmien_väri  = 
 | hiusten_väri  = 
 | pituus        = 
 | paino         = 
 | lempinimet    = 
 | kotisivu      = 
}}
**Johan Gustav Bergbom** (18. joulukuuta 1818 Oulu – 3. helmikuuta 1893 Oulu) oli Oulun alueella toiminut kauppias, laivanvarustaja ja teollisuusmies. Hän oli aikansa vaikutusvaltaisimpia liikemiehiä Pohjois-Suomessa 1800-luvun jälkipuoliskolla.

Bergbomin vanhemmat olivat kauppaneuvos Gustaf Bergbom ja Catharina (Carin) Sophia Hortulan. Bergbom kävi triviaalikoulun Oulussa ja opiskeli käytännöllisessä kauppakoulua Lyypekissä. Suoritettuaan opintonsa hän siirtyi isänsä omistaman kauppahuoneen palvelukseen, mutta sai vuonna 1850 luvan harjoittaa tukku- ja vähittäiskauppaa Oulussa. Kun hänen isänsä ja veljensä kuolivat, Bergbomin kauppahuoneen toiminta siirtyi kokonaan hänen vastuulleen. Vuonna 1865 Bergbom perusti Oulun Pateniemeen laivatelakan ja ryhtyi laivanvarustajaksi. Bergbomin laivastoon kuului vuosina 1865–1892 kaikkiaan 25 purjelaivaa, joista suurin osa oli rakennettu Oulussa.

Telakan rinnalle perustettiin Pateniemen saha vuonna 1873. Saha tuotti sahatavaraa paitsi telakan ja kasvavan kaupungin tarpeisiin, myös vientiin. Saha oli toiminnassa aina vuoteen 1990 saakka. Bergbomin omistuksessa oli useita sahoja mm. Karihaaran ja Laitakarin sahat Kemissä, Maunun saha Haukiputaalla, Meltauksen saha Rovaniemellä, Saaren ja Loutputaan sahat Tervolassa, Kyngäksen saha Pudasjärvellä ja Koitelin saha Kiimingissä. Lisäksi hän oli mukana osakkaana Kestilän sahassa Iissä.

Kauppaneuvoksen arvonimen 1866 saanut Bergbom valittiin Oulun kaupunginvaltuuston vuosiksi 1874–1876.

## Lähteet
* Pohjois-Pohjanmaan museo: Pateniemen sahamuseo
* 

### Viitteet
Naisten SM-sarja

**Naisten SM-sarja** voi tarkoittaa seuraavia asioita:

*Jääpallon naisten SM-sarja
*Rugbyn naisten SM-sarja
*amerikkalaisen jalkapallon Naisten Vaahteraliiga, vuosina 2008–2015 Naisten SM-sarja
*jalkapallon Kansallinen liiga, vuosina 1976–2006 Naisten SM-sarja
*jääkiekon Naisten Liiga, vuosina 1982–2017 Naisten SM-sarja
*Naisten Korisliiga, vuosina 1944–2013 Naisten SM-sarja
*salibandyn naisten F-liiga, vuosina 1988–2000 Naisten SM-sarja
Binth-Anath

**Binth-Anath** oli Egyptin faarao Ramses II:n ensimmäinen tytär ja myöhemmin yksi hänen kuninkaallisista vaimoistaan. Hän syntyi luultavasti aikana, jolloin Ramses hallitsi yhdessä isänsä Seti I:n kanssa. Hänen äitinsä oli Isetnofret, toinen Ramseksen tunnetuimmista vaimoista. Binth-Anath on syyriaa ja tarkoittaa *Anathin tytärtä* viitaten kanaanilaiseen jumalattareen, Anathiin. Hänestä tuli kuninkaallinen vaimo isänsä 25. hallintovuodella.

Binth-Anath kuoli Merenptahin hallitessa ja hänet haudattiin Kuningattarien laakson hautaan QV71.

Binth-Anathilla oli tytär, joka esiintyy maalauksissa hänen haudassaan, joissa tämän nimeä ei mainita. On kuitenkin mahdollista, että hänen nimensä oli myös Binth-Anath ja että hän avioitui seuraavan faaraon, Merenptahin, kanssa. Merenptahin patsaassa Luxorissa mainitaan "Kuninkaallinen vaimo Binth-Anath", ja on epätodennäköistä, että kyseessä olisi vanhempi Binth-Anath molempien ollessa siihen aikaan yli kuusikymmenvuotiaita.
Kansainvälinen hiihtoliitto

**Kansainvälinen hiihtoliitto** (, FIS, ) on hiihtolajien kansainvälinen kattojärjestö. Järjestön perusti 14 maata vuonna 1924 Ranskan Chamonix’ssa. Järjestön toimipaikka sijaitsee Oberhofen am Thunerseessä Sveitsissä, ja syyskuussa 2018 järjestöön kuului 133 kansallista hiihtoliittoa.

## Lajit

Kansainvälisen hiihtoliiton urheilumuodot ja lajit:
*Alppihiihto 
**Syöksylasku
**Supersuurpujottelu (super-G)
**Suurpujottelu
**Pujottelu 
**Alppiyhdistetty
**Paripujottelu ja -suurpujottelu
**Joukkueparipujottelu ja -suurpujottelu
*Pohjoismaiset hiihtolajit
**Maastohiihto
**Mäkihyppy
**Pohjoismainen yhdistetty
**Telemark (hiihto)
*Lumilautailu
**Freestyle-lajit
***Big Air (hypyt)
***Lumikouru (Half Pipe)
***Slopestyle
**Alppilajit
***Paripujottelu
***Parisuurpujottelu
***Lumilautakrossi
*Freestylehiihto
**Hypyt
**Kumparelasku
**Skicross
**Lumikouru
**Slopestyle
**Big Air
*Muut
**Nopeuslasku
**Rullahiihto
**Nurmihiihto
**Telemark.

## Puheenjohtajat

## Pääsihteerit

## Lähteet

## Aiheesta muualla

*
Ortogonaalinen matriisi

**Ortogonaalinen matriisi** on reaalikertoiminen matriisi jonka transpoosi on sen käänteismatriisi eli

:Q^T Q = Q Q^T = I\,.

Tässä esiintyvä *I* on yksikkömatriisi. Erityisen kiinnostavia ovat **erikoiset ortogonaalimatriisit** (engl. *special orthogonal matrices*), joiden determinantille on lisäksi voimassa

:\det(Q) = 1\,.

Ortogonaalimatriiseja esiintyy monissa sovelluksissa. Esimerkiksi kierrot ja peilaukset ovat ortogonaalimatriisien kuvaamia. Ortogonaalisia matriiseja käytetään myös esimerkiksi muiden matriisien esittämisessä QR-hajotelman avulla. 

Ortogonaalisten matriisien keskeisiin ominaisuuksiin kuuluu, että ortogonaaliset (*3&times;3*-)matriisit muodostavat ryhmän, josta käytetään merkintää *[[O(3)]]* ja vastaavat erikoiset ortogonaalimatriisit ryhmän *[[SO(3)]]*. Näillä ryhmillä ja niiden ominaisuuksilla on merkitystä mm. fysiikassa.

Reaalikertoiminen neliömatriisi on  ortogonaalinen jos ja vain jos sen sarakkeet muodostavat ortonormaalin jonon tavallisen pistetulon suhteen. Sama pätee riveihin. 

Ortogonaalinen matriisi on erikoistapaus unitaarisesta matriisista. Unitaarisen matriisin tapauksessa reaalisen matriisin transponointi yleistetään kompleksisen matriisin hermintoinniksi.

## Esimerkkejä
Esimerkkejä ortogonaalisista matriiseista:

*Yksikkömatriisi: 
\begin{bmatrix}
1 & 0 \\
0 & 1 \\
\end{bmatrix}

*Peilaus xy-tason suhteen: 
\begin{bmatrix}
1 & 0 & 0\\
0 & 1 & 0\\
0 & 0 & -1 \\
\end{bmatrix}

*Eräs rotaation ja peilauksen yhdistelmä: 

\begin{bmatrix}
0 & -0.80 & -0.60 \\
0.80 & -0.36 & \;\;\,0.48 \\
0.60 & \;\;\,0.48 & -0.64
\end{bmatrix}

## Lähteet

## Kirjallisuutta
* 
*
Mugen Motorsports

**Mugen Motorsports** on japanilainen yhtiö, jonka Hirotoshi Honda (Honda Motor Companyn perustajan Soichiro Hondan poika) vuonna 1973 perusti. Mugen, joka tarkoittaa "ilman rajaa", on moottorien ja moottoriosien valmistaja, ja se tekee tiivistä yhteistyötä Honda Motor Companyn kanssa. Huolimatta perheyhteyksistä Mugen ei ole, eikä ole koskaan ollut Hondan omistama. Asiat olivat mutkikkaita jonkin aikaa, kun Mugenin omisti ja sitä johti Hirotoshi Honda, joka on ollut Hondan pääosakas siitä asti, kun hänen isänsä kuoli vuonna 1991.

Yhtiö kilpailee Hondan autoilla Super GT -luokassa. Mugen oli mukana voittamassa Formula 3000 -sarjan mestaruutta vuosina 1990 ja 1991. Tämä lopulta johti Mugenin tuloon Formula 1 -sarjaan. F1:ssä se oli mukana kaudesta 1992 kauteen 2000. Vuoteen 2005 asti se oli Formula Nippon -sarjan yksinomainen moottoritoimittaja.

Yhtiö myy osia autojen virittämiseen myös harrastajille.

## Formula 1
Vuonna 1991 Mugen valmisti Hondan V10-moottoreita Tyrrell-tallille, mutta seuraavana vuonna moottorit nimettiin Mugen MF351H -nimisiksi, ja ne toimitettiin Footwork-tallille. Kaudella 1993 Mugen jatkoi yhteistyötä Footworkin kanssa, ja valmisti MF351H:sta B-version.

Vuoden lopussa Mugen vaihtoi Team Lotus -talliin, joka suunnitteli uutta Lotus 109 -autoa. Tallilla oli rahavaikeuksia, ja 109-runko valmistui myöhässä. Mugenin ZA5C-moottori ei kyennyt näyttämään tehojaan, ja Lotuksen vetäydyttyä sarjasta kauden jälkeen, Mugen vaihtoi Ligier-talliin. Uusien sääntöjen mukaan valmistettiin 3,0-litrainen MF301H-moottori. Yhteistyö Ligierin kanssa tuotti Mugenille ensimmäisen Formula 1 -voiton Monacon GP:ssä 1996, jolloin Olivier Panis ajoi voittoon.

Alain Prostin ostettua Ligierin vuonna 1997 tallin nimeksi tuli Prost Grand Prix. Talli käytti Mugenin MF301H-B -moottoreita. Prostin Jarno Trulli johti Itävallan GP:tä, mutta hänen moottorinsa hajosi. Prost solmi sopimuksen Peugeot'n kanssa, joten Mugenin oli etsittävä uutta yhteistyökumppania. Mugen teki kaksivuotisen sopimuksen Jordan Grand Prix -tallin kanssa, jolle Mugen valmisti MF201H-C moottorin. Kausi 1998 ei ollut menestyksekäs ennen Belgian GP:tä, jolloin Jordan-kuljettajat Damon Hill ja Ralf Schumacher ottivat tallille kaksoisvoiton.

Kausi 1999 tuotti vielä lisää tuloksia, kun Heinz-Harald Frentzen voitti kahdesti, mutta sitten Honda Motor Company ilmoitti tuovansa omia moottoreitaan BAR-tallille. Mugen vetäytyi F1-sarjasta kauden 2000 lopussa jättäen kuitenkin Hondan valmistamaan moottoreita Jordanille.

## Lähteet

## Aiheesta muualla

* Mugenin viralliset sivut
Mugen

**Mugen** on japaninkielinen sana, joka voi tarkoittaa unta, fantasiaa (夢幻) tai ikuisuutta (無限).
* Mugen, Nana Mizukin single
* Mugen, hahmo anime-sarjassa *[[Samurai Champloo]]*
* Mugen, miekka anime-sarjassa *[[D.Gray-man]]*
* M.U.G.E.N, pelimoottori
* Mugen Motorsports, Hondan moottoriurheiluosasto
* Mugen Seiki, radio-ohjattavien autojen valmistaja
* *Mugen no jūnin* (無限の住人), manga-sarja joka tunnetaan myös nimellä *[[Blade of the Immortal]]*
* *Mugen no Ryvius*, anime-sarja joka tunnetaan myös nimellä *[[Infinite Ryvius]]*
Isoverenimijä

**Isoverenimijä** eli **vampyyri** (*Desmodus rotundus*) on yleisin kolmesta verivampyyrien eli verenimijöiden alaheimon (*Desmodontinae*, vanh. *Desmontidae*) jäsenestä.

## Anatomia
Isoverenimijä on keskikokoinen, harmaanruskea hännätön lepakko, jonka ruumiin pituus on 7,5–9&nbsp;cm, kyynärvarren pituus 5–6,3&nbsp;cm ja paino 18–42&nbsp;g.

## Levinneisyys ja elintavat
Isoverenimijää tavataan Keski- ja Etelä-Amerikassa, Meksikosta Pohjois-Chileen, Pohjois-Argentiinaan ja Uruguayhin asti sekä Isla de Margaritalla ja Trinidadissa. Ne piileskelevät päivät luolissa 100–1000 yksilön yhdyskunnissa ja lähtevät yöllä saalistamaan. Ravintonaan isoverenimijät käyttävät pääasiassa isojen nisäkkäiden verta, jota ne voivat juoda yhdessä yössä omaa painoaan enemmän. Ne purevat uhriinsa pienen haavan, josta ne litkivät verta. Isoverenimijän syljessä oleva aine estää verta hyytymästä.

Isoverenimijöiden lisääntymisaika jatkuu läpi vuoden. Naaras saa kerrallaan yhden poikasen.

## Lähteet
Johan Bergbom

**Johan Bergbom** voi tarkoittaa:

* Johan Erik Bergbom (1796–1869), lakitieteen tohtori ja senaattori
* Johan Gustav Bergbom (1818–1893), oululainen kauppaneuvos, laivanvarustaja ja sahanomistaja
* Kaarlo (Karl Johan) Bergbom (1843–1906), suomenkielisen teatterin perustaja ja näytelmäkirjailija
* Johan Georg Bergbom (1850–1917), tilanomistaja ja maanviljelysneuvos.
Luettelo Suomen rauhanturvaoperaatioista

**Luettelo Suomen rauhanturvaoperaatiosta** sisältää kaikki YK:n, EU:n ja Naton alaiset rauhanturvaoperaatiot, joihin Suomi on osallistunut.

## YK-johtoiset rauhanturvaamisoperaatiot

## EU-johtoiset rauhanturvaamisoperaatiot

## Nato-johtoiset rauhanturvaamisoperaatiot
 

## Lähteet

## Aiheesta muualla
* Ylen Elävä arkisto: YK-miehet lähtivät Kyprokseen vahtimaan rauhaa ja näkemään maailmaa
Uuno Poikonen

**Uuno Poikonen** (20. maaliskuuta 1927 – 21. kesäkuuta 2002) oli suomalainen kuvanveistäjä ja kirjailija.

Kuvanveistäjänä Poikosta kiinnostivat eri puulajien veistokselliset ominaisuudet. Hänen puuveistoksiaan, joista osa on esittäviä ja osa abstrakteja, on esillä useissa kymmenissä julkisissa tiloissa, pääasiassa kirkoissa. 

Kirjailijanimellä **Panu Oikotie** hän julkaisi kaksi aforismikokoelmaa. Hänen aforismejaan on mukana myös Markku Envallin toimittamassa teoksessa *Aforismin vuosisata* (1997, WSOY).

Vuosina 1961–1979 hän toimi Vihdin seurakunnan nuoriso-ohjaajana ja 1979–1990 seurakuntatalon isäntänä/talonmiehenä. Päästyään 1990 eläkkeelle hän muutti asumaan Raisioon.

## Julkisia veistoksia
**Christus Rex*, Vihdin kirkko 
*Useita muitakin krusifikseja, muun muassa Karkkilan, Ilomantsin ja Joensuun seurakuntien kirkoissa 	 
**Tulkaa minun tyköni kaikki*, Nummelan kirkko
**Siunaava Kristus*, Vihdin siunauskappeli  	
**Tahdotko tulla terveeksi*, Nummelan terveysasema  	 
**Rahavirta*, Nordea Pankki (ent. Vihdin Säästöpankki) 	 
**Viisaus alkaa pokstaavista*, Karprintin painotalo 
**Valovirta*, Vihdin kunnantalo

## Kirjalliset teokset
* *Oikosulkuja* (aforismeja, 1967, WSOY)
* *Koeporauksia* (aforismeja, 1987, WSOY)

## Lähteet
* Uuno Poikonen Vihti 500 vuotta -sivuilla Viitattu 30.6.2009.

## Aiheesta muualla
* Panu Oikotien aforismeja
Tawny Roberts

**Tawny Roberts** (s. **Adrienne Almond**, 16. maaliskuuta 1979, Dallas, Texas) on yhdysvaltalainen pornotähti.

Sivustonsa mukaan Tawny varttui Dallasissa ja kävi collegea Utahissa. Kahden vuoden jälkeen hän kuitenkin menetti kiinnostuksensa opiskeluun ja muutti Los Angelesiin, jossa hän sai työpaikan kaupasta, muttei kuitenkaan tiennyt mitä elämältään haluaisi. Käydessään Hollywoodissa ystäviensä kanssa, hän tapasi Jill Kellyn, joka auttoi hänet ensimmäiseen pornorooliinsa *Immortalsissa*. Tämän jälkeen Roberts työskenteli useille yhtiöille luodakseen itselleen nimeä. Hän työskenteli aluksi VCA-aikuisviihdeyritykselle, mutta liittyi myöhemmin Vivid Entertainmentiin, jossa hän työskentelee yhä.

Roberts on esiintynyt useissa elokuvissa, joista useissa hänen kanssaan esiintyi hänen ex-miehensä, Rick Roberts (nykyään Rick Patrick).

## Lähteet

## Aiheesta muualla
* Tawny Robertsin viralliset sivut 
*
Kiss Alive! 1975–2000

**KISS Alive! 1975–2000** on Kiss-yhtyeen julkaisema livekokoelma-albumi. Albumin kesto on 4 tuntia ja 52 minuuttia.

## Kappalelista
*Alive!
*Alive II + bonuskappale 45 versio kappaleesta *[[Rock And Roll All Nite]]*
*Alive III + bonuskappale liveversio kappaleesta *Take It Off*
*The Millennium Concert
# Psycho Circus
#  Shout It Out Loud
#  Deuce
#  Heaven's On Fire
#  Into The Void
#  Firehouse
#  Do You Love Me? 
#  Let Me Go Rock ‘N' Roll
#  I Love It Loud
#  Lick It Up
#  100,000 Years
#  Love Gun
#  Black Diamond
#  Beth
#  Rock And Roll All Nite
#  2000 Man
#  God Of Thunder
#  Detroit Rock City

The Millennium Concert -konsertissa soittaa KISSin alkuperäinen kokoonpano, eli:

*Paul Stanley - laulu, kitara
*Gene Simmons - laulu, basso
*Ace Frehley - kitara (laulu)
*Peter Criss - rummut (laulu)

## Lähteet

## Aiheesta muualla
*
Kansalainen

**Kansalainen** voi tarkoittaa seuraavia asioita:

* kansalainen, henkilö valtion jäsenenä
* *[[Kansalainen (sanomalehti)|Kansalainen]]*, Porissa vuosina 1896–1912 ilmestynyt sanomalehti
* *Kansalainen*, verkkolehti joka on lähellä puoluerekisteriin merkittyä Sinimustaa liikettä.
WonderSwan Color

**WonderSwan Color** () on lelu- ja videopeliyritys Bandain kehittämä käsikonsoli, joka julkaistiin vuoden  lopulla. Muiden WonderSwanien tapaan se ilmestyi ainoastaan Japanissa. 

Sen lisäksi, että mustavalkoiseen edeltäjäänsä nähden WonderSwan Color on selkeästi väririkkaampi, se sisältää myös enemmän keskusmuistia (64 kB) sekä muutamalla millimetrillä suurennetun näytön. Kuitenkin laitteen pitäminen joko horisontaalisessa tai vertikaalisessa peluuasennossa on edelleen mahdollista, eikä Coloria seurannut SwanCrystalkaan ole poikkeus. WonderSwan Colorin erikoisuuksiin lukeutuu lisäksi se, että ennen kuin laitteella voidaan pelata, sille on tallennettava omia henkilökohtaisia tietoja, joita ovat nimi, sukupuoli, syntymäaika ja veriryhmä.

Siinä missä ensimmäinen WonderSwan kilpaili Nintendon Game Boy Colorin kanssa, yritettiin WonderSwan Colorin avulla käydä kilpailua Game Boy Advancea vastaan. Vaikka laitetta myytiin kohtalaisen hyvin, sen suosio perustui pitkälti pelkästään alhaiseen hintaan ja *[[Final Fantasy]]* -käännöksiin. Konsolin saama menestys ei siis ollut riittävän suuri horjuttamaan Nintendon ylivoimaista asemaa Japanin käsikonsolimarkkinoilla.

## Julkaisut
Kuten aiempaa WonderSwania, Coloriakin julkaistiin erivärisissä kuorissa. Se oli saatavilla viidessä perusvärivaihtoehdossa: sininen, kristallinsininen, kristallinmusta, kristallinoranssi ja vaaleanpunainen. Konsolista tehtiin harvinaisempiakin *limited edition* -väriversioita.

WonderSwan Coloria julkaistiin myös bundle-pakkauksissa, joita oli saatavilla rajoitetuin määrin. Jokaisen konsolin kuorilla oli oma teemansa, joka liittyi laitteen kanssa myytävään peliin. Tunnetuimpia bundle-pelejä olivat *[[Final Fantasy I]]* ja *[[Final Fantasy II|II]]*.

## Teknisiä tietoja
*Muisti: 64 kB/512 kb (jaettu WRAM ja VRAM)
*Näyttö: LCD
*Resoluutio: 224 × 144 pikseliä
*Värit: kerralla 241, yhteensä 4096
*Ääni: sisäänrakennettu mono tai stereo
*Virtalähde: 1 AA-paristo
*Koko: 128 mm × 74,3 mm × 24,3 mm
*Paino: 95 g

## Lähteet

## Aiheesta muualla
* Planet-WonderSwan: Artikkeli WonderSwan Colorista . planet-wonderswan.de
McLaren MP4/5

**McLaren MP4/5** oli Neil Oatleyn McLaren-tallille suunnittelema Formula 1 -auto. Se perustui jonkin verran edeltäjäänsä MP4/4:ään. McLaren kilpaili autolla kausilla 1989 ja 1990 voittaen sekä kuljettajien että valmistajien mestaruuden molemmilla kausilla.

## 1989
Kausi 1989 oli ensimmäinen kausi turbomoottoreiden kieltämisen jälkeen. Honda kehitti 3.5-litraisen V10-moottorin vuoden 1988 jälkipuoliskolla. MP4/5 osoittautui heti testeissä nopeaksi ja luotettavaksi. Alain Prostin avulla kehitetty auto oli kauden ennakkosuosikki. Vaikka Ferrarin uusi 640-auto oli erittäin nopea varsinkin Nigel Mansellin ajamana, siinä oli paljon luotettavuusongelmia puolielektronisen vaihteiston takia. Tämä antoi McLarenille etumatkaa.

McLarenilla voitettiin 10 kilpailua kauden aikana, Senna voitti 6 ja Prost 4. Miesten välit olivat tuolloin katkeamispisteessä, ja heidän keskinäisen taistelunsa vuoksi auton kehitystyö oli nopeampaa kuin kilpailijoilla. Vaikka Senna voitti enemmän kilpailuja, hän myös keskeytti useammin, yleensä kärkipaikalta moottorin pettämisen vuoksi jolloin hän menetti tärkeitä pisteitä. Sennan ja Prostin yhteenlaskettujen pisteiden avulla McLaren voitti helposti toisen peräkkäisen valmistajien mestaruutensa.

## 1990
Prost siirtyi kaudeksi 1990 Ferrarille, koska hänen mielestään McLaren suosi Sennaa. McLaren toi kilpailuihin uudelleen suunnitellun vesion MP4/5:stä, MP4/5B:n. Siivet olivat saaneet uuden muodon, ja takaosa oli rakennettu uudelleen suurempien jäähdyttimien ympärille. Moottoria viritettiin ja Senna teki paljon kehitystyötä edelliskautta paremman luotettavuuden varmistamiseksi. Senna ja Gerhard Berger taistelivat Prostia ja Ferraria vastaan, voittaen 6 kilpailua ja vieden valmistajien mestaruuden. Koko kausi oli erittäin kovaa taistelua, sillä Ferrari F1 641 oli McLarenin tasoinen auto.

Japanin Grand Prix:ssä Senna kosti Prostille edelliskaudesta törmätessään Prostin perään 260 km/h nopeudella ensimmäisen kierroksen ensimmäisessä mutkassa, varmistaen itselleen kuljettajien maailmanmestaruuden.
Liukoisuus

**Liukoisuus** ilmoittaa liuenneen aineen määrän kyseisessä kylläisessä liuoksessa tietyssä lämpötilassa. Yleensä liukoisuuden yksikkönä on g/l tai g/100g.

Liuoksen sanotaan olevan kylläinen, kun siihen ei tietyssä lämpötilassa liukene lisää samaa ainetta. Jos liuos on kylläinen jonkin aineen osalta, siihen voi silti vielä liueta jotain toista ainetta. Jos vesiliuos on kylläinen esimerkiksi suolan osalta, siihen voi yhä liueta vaikkapa sokeria.

Useimpien aineiden liukoisuuteen lämpötila vaikuttaa niin, että liukoisuus kasvaa lämpötilan noustessa. Ruokasuola tekee kuitenkin poikkeuksen: lämpötila ei juuri vaikuta liukenevan ruokasuolan määrään.

## Lähteet
* 
* 

## Aiheesta muualla

* Opetus TV: Liukoisuus
Star Fox: Assault

**Star Fox: Assault** () on Namcon kehittämä ja Nintendon julkaisema ammuntapeli. Peli on julkaistu vuonna  Nintendo GameCubelle.
Ennen julkaisuaan peli tunnettiin muun muassa nimillä *Star Fox: Armada* sekä *Star Fox 2*. 
Peli on osa *[[Star Fox]]* -pelisarjaa. 

*Assault* palauttaa *Star Fox* -sarjan sen avaruusräiskintä-juurille. Ennen *Assaultia* ilmestyneessä *[[Star Fox Adventures]]issa* keskityttiin lähinnä maan päällä seikkailemiseen, eikä lentelykohtauksia ollut kuin harvassa. Peli sijoittuu ajallisesti vuoden jälkeen *Adventuresin* tapahtumista, jolloin *Star Fox* -ryhmä on saanut uusia vihollisia: Aparoideja.

## Pelaaminen
Pelin yksinpeli on jaettu kolmeen tyyppiin. Pelaajat voivat lentää Arwing-aluksilla, kuten alkuperäisissä *Star Fox* -peleissä, mutta joissain tehtävissä pelaajan tulee kulkea jalkaisin tai ottaa käyttöönsä Landmaster-panssarivaunu. Peli on täysin lineaarinen: toisin kuin *[[Starwing]]issä* ja *[[Lylat Wars]]issa*, pelaaja ei pysty valitsemaan itse omaa kulkureittiään.

Lentotehtävät ovat hyvin samanlaisia, kuin aiemmissa peleissä: Pelaaja lentää avaruudessa tai lähellä maanpintaa tuhoten kaikki vastaantulevat viholliset. Jotkin tehtävät tapahtuvat "raiteilla" ja joissakin pelaaja saa täyden liikkumisvapauden pienellä alueella. 

Jaloin liikkuessa peli muuttuu kolmannen persoonan räiskintäpeliksi. Näissä tehtävissä pelaaja aloittaa laserpistoolin kanssa, mutta edetessään voi saada lisää aseita, kuten konekiväärin tai raketinheittimen.

## Vastaanotto
Peli on saanut IGN:n arvostelussa arvosanaksi 7/10.

## Lähteet

## Aiheesta muualla
* 
* Virallinen ''Star Fox: Assault'' -sivusto
Kamerapuhelin

**Kamerapuhelin** on matkapuhelin, jossa on kamera. Siinä on yleensä muitakin tavallisessa matkapuhelimessa harvinaisempia toimintoja kuten WAP-selain, multimediaviestit, äänitys ja Java-sovellukset. Nykyään melkein kaikissa uusissa yli 50 euron hintaisissa puhelimissa on kamera. Yleensä kamerapuhelimella voi tallentaa myös videota.

## Historia

Tiettävästi maailman ensimmäinen kamerapuhelin oli Samsungin SCH-V200, jossa oli 0,35 megapikselin kenno. Se tuli markkinoille Etelä-Koreassa kesäkuussa 2000. Marraskuussa 2000 tuli myyntiin Sharpin J-SH04, sen kenno on 0,11 megapikseliä. Kamerapuhelinta sai vain Japanista. Nokia 7650 tuli pienenä eränä kauppoihin kesäkuussa 2002, siinä oli 640*480 VGA kamera. Suomessa kameraliikkeissä suhtauduttiin uuteen tulokkaaseen rauhallisesti, kamerapuhelimen kuvaa pidettiin aivan liian heikkotasoisena. Tuolloin arveltiin, että jos kuva saadaan laadukkaammaksi, laitteesta saattaa tulla digitaalikameran kilpailija. 
Sony Ericssonin kamerakännykkää odotettiin kauppohin saman vuoden syksyksi.

Helmikuun 2012 lopulla Nokia julkisti 808 PureView'n, jonka kameran kenno on 41-megapikselinen.

Eräissä puhelimissa on useampia kameroita kuten Nokia 9 PureView, jossa on viisi takakameraa.

## Tarkkuus ja kuvausominaisuudet
Ensimmäiset puhelinkamerat olivat aluksi yleensä VGA-tasoa, eli resoluutioltaan 640&nbsp;x&nbsp;480 eikä kuva ollut vielä kovin tarkka. Sen jälkeen markkinoille tulivat yhden megapikselin ja 1,3 megapikselin kamerat. Nykyisin matkapuhelinten kameroiden yleinen tarkkuus on viiden megapikselin luokkaa tai yli. Kehitys on johtanut yhä suurempiin resoluutioihin joten joissain malleissa, kuten esimerkiksi Nokia Lumia 1020:ssa, on 41 megapikselin kamera. Nykyisin kamerapuhelimet ovat suurilta osin syrjäyttäneet niin sanotut digipokkarit ja kuvanlaadultaan parhaat lähentelevät järjestelmäkameraa. 

## Kuvia

Tiedosto:Säkylänharju hiihto.jpg|Laturetkeläisiä Säkylänharjulla, kuvattu Nokia C1-01:lla, jossa on VGA-kamera.
Tiedosto:Lake Pyhajarvi, Sakyla.jpg|Auringonlasku Säkylän Pyhäjärvellä on kuvattu Nokian 6230i-kamerapuhelimella, jossa on 1,3 megapikselin kamera.
Tiedosto:Hissi Pyhätunturilla 1.jpg|Tuolihissi Pelkosenniemen Pyhätunturilla keskipäivän auringossa joulukuussa, kuvattu Nokian N8-kamerapuhelimella, jonka kamera on 12 megapikselinen.
Tiedosto:FJM88NL004.jpg|Golden Gaten silta kuvattuna Nokia 808 PureView - puhelimella, 34 megapikseliä.
Tiedosto:N70 IMG 0016.jpg|Esimerkki kamerapuhelimesta: Nokia N70 ja sen kahden megapikselin kamera.


## Lähteet

## Aiheesta muualla
Johan Ludvig Lybeck

**Johan Ludvig Lybeck** (8. helmikuuta 1853 Uusikaarlepyy – 20. toukokuuta 1925 Turku) oli suomalainen arkkitehti.

Lybeck suoritti arkkitehdin tutkinnon Helsingin teknillisessä reaalikoulussa vuonna 1879. Opintojen jälkeen hän toimi Yleisten rakennusten ylihallituksessa ylimääräisenä arkkitehtina vuoteen 1891 asti, jolloin hänet nimitettiin lääninarkkitehdiksi Mikkeliin. Mikkelissä hän ehti olla 10 vuotta kunnes hänet nimitettiin lääninarkkitehdiksi Turkuun vuonna 1901. Lybeck toimi myös lyhyen aikaa Oulun läänin vt. lääninarkkitehtina vuodenvaihteessa 1884/85. Hän oli kuitenkin jo aiemmin osallistunut Oulun kaupungin jälleenrakennukseen vuoden 1882 suurpalon jälkeen. 

## Työt
* Oulun yliopiston arkkitehtuurinosaston puurakennus – 1883
* Granbergin kauppakartano kaksi alinta kerrosta – nykyisin Kulttuuritalo Valve, Oulu – 1883
* Oulun tuomiokapitulin kivirakennus, Ojakatu 1 – 1884
* Lumijoen kirkko – 1889
* Mikkelin keskuskansakoulun kivirakennus (nykyisin Päämajakoulu) – 1902 

## Lähteet

## Aiheesta muualla
Gesterby

**Gesterby**  on kylä Kirkkonummen keskustasta pohjoiseen. Asukkaita on noin 1&nbsp;500. Kylä on rakenteeltaan kumpuilevaan maastoon rakennettu tiivis kerrostaloalue. Gesterbyhyn kuuluvat myös kerrostalojen eteläpuolella, Kantohaan länsipuolella sijaitseva rivitalokortteli sekä Gesterbyntien länsipuolella sijaitsevat Gesterbyn koulukeskuksen alue ja Gesterbyn omakotialue, johon kuuluvat Hevoshaan ja Hevosmäen alueet.

## Historia

Keskiajalla 1200-luvulla Kirkkonummelle alkoi muuttaa Ruotsista uusia asukkaita. Nimi Gesterby vihjaa, että kylän ensimmäiset asukkaat tulivat Gästriklandista, nimen antoivat todennäköisesti aiemmin seudulle muuttaneet naapurit. Gesterby oli Kirkkonummen ensimmäisiä alueita, joita lännestä tapahtunut muutto koski.

Gesterby kuului Porkkalan vuokra-alueeseen vuosina 1944–56, jolloin se oli vuokrattuna Neuvostoliitolle.

Kirkkonummi halusi osansa suuresta 1960-luvun suuresta maaltamuutosta ja osti vuonna 1965 noin 85 hehtaarin Gesterbyn kartanon ja kaavoitti alueelle asuintaloja. Rakennusoikeus annettiin Helsingin Asuntokeskuskunta Hakalle "avaimet käteen" -periaatteella. Rakentaminen aloitettiin elokuussa 1967 niin kiivaasti, että ensimmäiset talot piti tehdä poikkeusluvalla. Uusi asuntoalue kerrostaloineen rakennettiin valmiiksi 1970-luvun puoliväliin mennessä. Asuntoja on noin 3&nbsp;000 asukkaalle. Kirkkonummella ja etenkin sen kunnanvaltuustossa vastustettiin nukkumalähiön rakentamista. Vuokra-asunnot täyttyivät kuitenkin nopeasti muualta Suomesta tulleista työläisistä, jotka kävivät töissä Nokian kaapelitehtaalla ja muissa teollisuuslaitoksissa.

Gesterbylle on ehdotettu suomenkielistä nimeä Kestilä.

## Väestönrakenteen muutos

Maatalousvaltaisessa ja suurelta osin ruotsinkielisessä kunnassa 1970-luvun suomenkieliset muuttajat aiheuttivat hämmennystä. Rakennemuutos keskittyi Gesterbyn kylään. Juurettomuuden vaivaamien vuokra-asukkaiden sosiaaliset ongelmat aiheuttivat pilkkanimen "Gangsterby". Vuosien kuluessa tilanne kuitenkin rauhoittui ja alueelle 2000-luvulla muuttavat hakevat omistusasuntoja. Myös väestön ikääntyminen ja heterogenisoituminen ovat olleet merkittävästi vaikuttamassa alueen rauhoittumiseen.

## Palvelut

Alueella on kampaamo, useita päiväkoteja ja suuri Gesterbyn koulukeskus, johon kuuluu ruotsinkielinen peruskoulu (Winellska skolan) ja lukio (Kyrkslätts gymnasium), suomenkielinen ala-aste ja erityiskoulu. Alueella oli aiemmin Siwa-lähikauppa, jonka Kesko lakkautti vuonna 2017. Koulukeskuksen vieressä sijaitsee Gesterbyn museoalue. Uimahalli ja urheilukeskus sijaitsevat kylän välittömässä läheisyydessä. Myös kuntoratoja löytyy koulukeskuksen ympäristön metsistä. Lähistöllä sijaitsee myös viljelypalsta.

## Liikenne

Pohjolan Liikenne ajaa Kirkkonummen keskustaan ja sieltä Helsinkiin 1–2 kertaa tunnissa, lisäksi HSL:n linja-autovuoroista seuraavat palvelevat Gesterbytä:

* 171 - Matinkylä/Mattby (M)
* 172 - Matinkylä/Mattby (M)
* 173 - Upinniemi/Obbnäs
* 174Z - Gesterby

## Lähteet

## Aiheesta muualla
* Gesterbyn koulu 
* Gesterbyn koti ja koulu Ry
Virginian and Ohio

**Virginian and Ohio** (**V&O**) on W. Allen McClellandin luoman kuvitteellisen rautatieyhtiön sekä hänen rakentamansa kyseiseen kuvitteelliseen yhtiöön perustuvan pienoisrautatien nimi. Sekä kuvitteellinen yhtiö että pienoisrautatie ovat tunnettuja käsitteitä pienoisrautatieharrastajapiireissä ympäri maailman, sillä yleisen käsityksen mukaan Virginian and Ohio oli ensimmäinen pienoisrautatie, jonka liikenne oli alusta alkaen suunniteltu operoitavaksi todellista rautatieliikennettä mukaillen. Pienoisrautatietä on esitelty useaan otteeseen muun muassa alan harrastelehdessä, TRAINS Magazinessa, ja sitä on käytetty esikuvana myös alan harrastekirjallisuudessa ja oppaissa.

## Pienoisrautatie
Virginian and Ohio -pienoisrautatie rakennettiin vuonna 1962 ja se sijoittui ajallisesti 1950-luvulle. Maantieteellisesti rautatie sijoittui Virginian Aftonin ja Elm Groven välille. Vuonna 1980 McClelland laajensi rautatietä Elm Grovesta Kingswood Junctioniin, ja samalla sijoitti aikakauden vuoteen 1968. Kolmas laajennusosa toteutui 1990-luvulla ja samalla esitetty aikakausi muuttui vuodeksi 1975.

Vuonna 2001 McClelland muutti uuteen asuntoon, ja pienoisrautatie jouduttiin hävittämään. Radan Clintwoodin ratapihaa kuvaava osuus on nykyisin näytteillä National Model Railroad Museumissa Chattanoogassa, Tennesseessä. McClelland on aloittanut Virginian and Ohio -radan uudelleenrakentamisen uuden asuntonsa kellariin.
Macrotus waterhousii

***Macrotus waterhousii*** on yksi leikkojen heimoon kuuluvista lepakkolajeista. Sen siipien kärkiväli on 33–37&nbsp;cm ja paino 12–18&nbsp;g. *M. waterhousii*-lajilla ei ole vielä vakiintunutta suomenkielistä nimeä, mutta sen nimeksi on ehdotettu *korvaleikkoa*.

## Ravinto

Laji käyttää ravintonaan yksinomaan hyönteisiä, pääasiassa perhosia ja kaskaita.

## Levinneisyys

*M. waterhousii*-lajia tavataan Meksikosta Guatemalaan ja lisäksi Bahamasaarilla, Jamaikassa, Kuubassa sekä eräillä muilla Karibian saarilla.

## Elinymäristö

Ne viettävät päivänsä luolissa, tunneleissa ja rakennuksissa.

## Yhdyskunnat

Ne voivat muodostaa useiden satojen yksilöiden yhdyskuntia, joissa yksilöt pysyttelevät erillään koskematta toisiinsa.

## Lähteet
Nokia 3220

**Nokia 3220** on kamerapuhelin, jossa on VGA-kamera, jossa videon tallennusmahdollisuus. Nokia julkisti puhelimen Nokia Totally Board -tapahtumassa Kreikan Thessalonikissa 31. toukokuuta 2004 .

Nokia 3220 -puhelin on kolmitaajuuspuhelin, jota on tehty kahtena eri versiona. GSM 900/1800/1900 -verkoissa toimiva versio on tarkoitettu pääasiassa Euroopan ja Aasian markkinoille, ja GSM 850/1800/1900 -verkoissa toimiva versio Amerikan markkinoille.

Teksti-, kuva- ja multimediaviestien rinnalle Nokia esitteli Nokia 3220 -puhelimessa valoviestinnän. Heiluttamalla puhelinta ilmassa puolelta toiselle Fun Shell -kuorien LED-valot heijastavat ilmaan käyttäjän viestin. Laite oli ensimmäinen sisäänrakennetuilla LED-valoilla hälyttävä puhelin, jonka valot välkehti soittoäänien rytmissä. Puhelin oli suosittu juuri näyttävän valohälytystoimintonsa takia. 

Nokia 3220 -puhelinta voi käyttää myös peliohjaimena Fun Shell -kuorien kanssa ns. liikepeleissä (motion game). Käyttäjä voi ohjata liikepelien hahmoja kallistelemalla ja kääntelemällä puhelinta kädessään. Kuorien mukana tulee kaksi liikepeliä: SwampRacer, vauhdikas rämevenekilpailu, sekä AirExpress, jossa pelaaja lentää eksoottisessa saaristossa.

## Katso myös

* Luettelo Nokian tuotteista

## Lähteet
* http://press.nokia.fi/PR/200405/947503_4.html 

## Viitteet

## Aiheesta muualla
* Käyttöohjeet 
* Nokia 3220 - Tuki
Asiakaslehti

**Asiakaslehti** on yritysten käyttämä yritysjournalismin väline, jonka avulla yritys voi kertoa omasta arvomaailmastaan ja toiminnastaan. Asiakaslehden kaltaisia yritysten ja järjestöjen sidosryhmälehtiä ovat jäsenlehti ja henkilöstölehti.

## Suomalaisia asiakaslehtiä
**[[Blue Wings]]* (Finnair)
**[[OP Lehti]]* (OP)
**[[Pirkka (lehti)|Pirkka]]* (Kesko)
**[[Uniikki (lehti)|Uniikki]]* (Yliopiston Apteekki)
**[[Yhteishyvä]]* (S-ryhmä)
**[[X (lehti)|X]]* (Veikkaus)

## Aiheesta muualla
*Lista suomalaista asiakaslehtiä tekevistä yrityksistä.
Trains

**Trains** on kuukausittainen junia ja rautatieliikennettä käsittelevä harrastelehti, jota julkaisee yhdysvaltalainen Kalmbach Publishing. Lehti on Model Railroaderin ohella kustantamon pääjulkaisu. Lehden tilaajapiiriin kuuluu sekä rautatieharrastajia että rautateiden työntekijöitä ympäri maailman.

Lehden perusti vuonna 1940 Al C. Kalmbach, ja sen kotipaikka on Waukesha Wisconsinissa. Lehden levikki on yli 100&nbsp;000 kappaletta, joten se on sekä Pohjois-Amerikan vanhin että luetuin rautatieliikenteen harrastelehti.

Pääasiallisesti lehti käsittelee rautatiealan tapahtumia Yhdysvalloissa ja Kanadassa sekä usein myös Meksikossa. Satunnaisesti lehdessä on laajoja artikkeleita rautatieliikenteestä ympäri maailman.

Vuonna 2005 lehden päätoimittajaksi siirtyi The Charlotte Observer -lehden entinen päätoimittaja Jim Wrinn. 

## Aiheesta muualla
*http://www.trains.com/
Hollannin Grand Prix 1961

**Hollannin Grand Prix 1961** oli Formula 1 -sarjan osakilpailu, joka ajettiin 22. toukokuuta 1961 Zandvoortin radalla. Kilpailun voitti Wolfgang von Trips, jolle voitto oli kauden ja uran ensimmäinen.

## Tulokset

## Muuta
* Paalupaikka: Phil Hill - 1:35.7
* Nopein kierros: Jim Clark - 1:35.5
* Vuosikymmenten ajan, ennen kautta 2005, tämä oli ainoa F1-kilpailu ilman keskeytyksiä.
* Ainutlaatuinen kilpailu: ei varikkopysähdyksiä, eikä keskeytyksiä.

## Lähteet
Belgian Grand Prix 1961

**Belgian Grand Prix 1961** oli Formula 1 -sarjan osakilpailu, joka ajettiin 18. kesäkuuta 1961 Spa-Francorchamps'n radalla. Kilpailun voitti Phil Hill, jolle voitto oli kauden ensimmäinen.

## Tulokset

## Muuta
* Paalupaikka: Phil Hill - 3:59.3
* Nopein kierros: Richie Ginther - 3:59.8

## Lähteet
Ranskan Grand Prix 1961

**Ranskan Grand Prix 1961** oli Formula 1 -sarjan osakilpailu, joka ajettiin 2. heinäkuuta 1961 Reims-Gueux -radalla. Kilpailun voitti debyyttikilpailuaan ajanut Giancarlo Baghetti. Voitto jäi Baghetille ainoaksi. Baghetti on nykyäänkin ainoa kuljettaja, joka on onnistunut voittamaan ensimmäisen kilpailunsa Formula 1:ssä.

## Tulokset

## Muuta
* Paalupaikka: Phil Hill - 2:24.9
* Nopein kierros: Phil Hill - 2:27.1

## Lähteet
Britannian Grand Prix 1961

**Britannian Grand Prix 1961** oli Formula 1 -sarjan osakilpailu, joka ajettiin 15. heinäkuuta 1961 Aintree Racecourse -radalla. Kilpailun voitti Wolfgang von Trips.

## Tulokset

## Muuta
* Paalupaikka: Phil Hill - 1:58.8
* Nopein kierros: Tony Brooks - 1:57.8

## Lähteet
Saksan Grand Prix 1961

**Saksan Grand Prix 1961** oli Formula 1 -sarjan historian sadas osakilpailu, joka ajettiin 6. elokuuta 1961 Nürburgringin radalla. Kilpailun voitti Stirling Moss, jolle voitto oli kauden toinen.

## Tulokset

## Muuta
* Paalupaikka: Phil Hill – 8:55.2
* Nopein kierros: Phil Hill – 8:57.8

## Lähteet
Italian Grand Prix 1961

**Italian Grand Prix 1961** oli Formula 1 -sarjan osakilpailu, joka ajettiin 10. syyskuuta 1961 Monzan radalla. Kilpailun voitti Phil Hill, jolle voitto oli kauden toinen. Saksalainen Wolfgang von Trips menehtyi kilpailussa traagisessa onnettomuudessa, jonka seurauksena kuoli myös 15 katsojaa. Von Tripsin ja Jim Clarkin autojen renkaat osuivat yhteen kilpailun toisella kierroksella ennen *Parabolica*-mutkaa. Von Tripsin auto syöksyi katsomoon. Wolfgang von Trips ja 11 katsojaa kuoli välittömästi. Neljä katsojaa kuoli myöhemmin vammoihinsa. Luku on suurin kuolonuhrien määrä Formula 1 -kilpailussa ikinä, kun katsojat lasketaan mukaan.

## Tulokset

## Muuta
* Paalupaikka: Wolfgang von Trips - 2:46.3
* Nopein kierros: Giancarlo Baghetti - 2:48.4

## Lähteet
Monacon Grand Prix 1961

**Monacon Grand Prix 1961** oli Formula 1 -sarjan osakilpailu, joka ajettiin 14. toukokuuta 1961 Monacossa. Kilpailu oli kauden ensimmäinen, ja sen voitti Stirling Moss, joka paalupaikastaan huolimatta kävi kilpailun aikana tiukan kaksintaistelun voitosta Richie Gintheriä vastaan. Ferrari yritti antaa lisäpaineita vanhalla alitehoisella Lotuksella ajaneelle Mossille vaihtamalla kolmen kuljettajansa sijoituksia useamman kerran kilpailun aikana.

Kilpailu muistetaan myös Innes Irelandin onnettomuudesta aika-ajoissa, kun hän kolaroi radan tunnelissa ja sen seurauksena hän lensi ulos autostaan murtaen jalkansa. 

## Tulokset

## Muuta
* Paalupaikka: Stirling Moss - 1.39,1
* Nopein kierros: Richie Ginther ja Stirling Moss – 1.36,3

## Lähteet